অপারেশন সিঁদুরে পাঁচ ভারতীয় সেনা শহিদ

নয়াদিল্লি: ‘অপারেশন সিঁদুর’ (Operation Sindoor) এখনও চলছে, রবিবার বায়ুসেনা (Indian Airforce) জানিয়েছে। পাকিস্তানের ক্রমাগত ভারতে হামলা চালাচ্ছে। এই হামলায় ভারতীয় সেনা তার ৫ সহকর্মী শহীদ হয়েছেন। অপারেশন সিঁদুরে পাঁচ ভারতীয় সেনা শহিদ হয়েছেন। জানাল ভারতীয় সশস্ত্র বাহিনী। সশস্ত্র বাহিনীর তিন বিভাগের ডিজিএমও এক ব্রিফিংয়ে বলেছেন, ‘অপারেশন সিঁদুরে প্রাণ হারিয়েছেন আমার পাঁচ সহকর্মী সশস্ত্র বাহিনীর ভাই। আমরা অসামরিক নাগরিকদের প্রতি আমি আমার আন্তরিক শ্রদ্ধা জানাই।’

সেনা ব্রিফিংয়ে জানানো হয়েছে, অপারেশন সিঁদুর পরিকল্পনার মূল লক্ষ্যই ছিল সন্ত্রাসবাদী এবং সন্ত্রাসের পরিকল্পনাকারীদের শাস্তি দেওয়া। জঙ্গিঘাঁটিগুলিকে ধ্বংস করা। ডিজিএমও লেফটেন্যান্ট জেনারেল রাজীব ঘাই জানান, পাকিস্তান ও পিওকের ৯টি জঙ্গিঘাঁটি ধ্বংস করা হয়েছে। ১০০-র বেশি জঙ্গির মৃত্যু হয়েছে। নিহত জঙ্গিদের মধ্যে আইসি ৮১৪ অপহরণ এবং পুলওয়ামা হামলায় জড়িত জঙ্গিও রয়েছে। সেনার তরফে জানানো হয়েছে, অপারেশন সিঁদুরে পাকিস্তানের বাহাওয়ালপুরে অবস্থিত জইশ-ই-মহম্মদের একটি জঙ্গি শিবির উড়িয়ে দেওয়া হয়েছে।